El burjassoter Salva Rocher ompli el Nadal de dansa amb l’espectacle “Ta-K-Ta”
2025-07-24

La programació nadalenca gratuïta de l’Ajuntament de Burjassot continua avançant i proposant a la ciutadania diferents activitats i espectacles amb els quals gaudir d’aquestes dates.

Aquests primers dies de vacances, la dansa torna a l’Antic Mercat de la mà de la companyia Marroch i del burjassoter Salva Rocher que torna a Burjassot per a posar en escena l’espectacle “Ta-K Ta”. Serà el dijous 26 de desembre, a les 18.00 hores, i és una funció gratuïta.

“Ta-K-Ta”, premi a la Cultura Alacantina Miguel Hernández 2023, en la categoria d’Innovació a través de les Tecnologies, de la Diputació d’Alacant, és un espectacle de dansa contemporània que trasllada al públic a l’edat madura, concretament quan s’arriba a ser gran, a eixa etapa diferent que marca la recta final del bonic viatge de la vida; una etapa que cal aprendre a voler i no abandonar ja que, com assenyala la pròpia companyia, sense final no hi ha inici i, sense inici, no hi ha final.

Novament la Cia. Marroch vol que el públic reflexione sobre el comportament de l’ésser humà i, en aquest cas, com la motxilla de la vida va carregant-se de records, emocions, experiències…les etapes passen i eixa motxilla, cada vegada més plena, va canviant el seu contingut ja que tot va canviat, ja no són el que eren, les persones tampoc ho són però, aprenen a acceptar i a gaudir de les xicotetes coses i acceptar el final.

Un espectacle emotiu, que arriba al cor i al qual està convidada tota la ciutadania de Burjassot, de la mà de la Regidoria de Cultura i Joventut, dirigida per Javier Naharros.